N á v r h   k o m u n i k é

	Vláda Slovenskej republiky na svojom zasadnutí dňa ............... 2003 prerokovala a vzala na vedomie Správu z 22. riadneho zasadnutia Rady colnej únie Slovenskej republiky a Českej republiky uskutočneného dňa 9. júna 2003 v Prahe, vrátane Výročnej správy o plnení Zmluvy medzi Slovenskou republikou a Českou republikou o vytvorení colnej únie za rok 2002 a odporučenia Rady colnej únie vládam Slovenskej republiky a Českej republiky zvážiť, v nadväznosti na ukončenie colnej únie, posúdenie otázky prijatia politického dokumentu medzi oboma krajinami zdôrazňujúceho pokračovanie nadštandardných vzťahov SR a ČR v období po ich vstupe do Európskej únie. Zároveň schválila rozhodnutie Rady colnej únie SR a ČR č. 28 zo dňa 9. júna 2003. Vláda Slovenskej republiky uložila podpredsedovi vlády a ministrovi hospodárstva, podpredsedovi vlády a ministrovi financií, ministrovi zahraničných vecí a ministrovi pôdohospodárstva zabezpečiť realizáciu úloh uvedených v predmetnom rozhodnutí Rady colnej únie.